《庚戌秋书事八首》
明代·彭年

楚客伤秋意未阑，白云黄菊晚相看。
江湖自足蛟龙卧，粱稻方谋燕雀安。
北望星辰愁倚剑，南来消息愧投竿。
浊醪漫向船头醉，追逐轻鸥下碧湍。

作者简介：（1505—1567）苏州府长洲人，字孔嘉，号隆池山樵。好学工书，有文名。与文徵明友善。家贫嗜酒，然除文字交外，不受升粟之馈，卒以贫困终。有《隆池山樵集》。